Държавен вестник, бр. 77, 2004 г., стр. 15

Б Р О Й  77
Д Ъ Р Ж А В Е Н   В Е С Т Н И К
С Т Р .  15
3. денонощна охрана и/или сигнално-охра-
нителна техника със сили за реагиране, обхож-
даща помещенията за съхраняване и използва-
не на радиоактивните вещества, като подстъ-
пите към помещенията са оборудвани с охрани-
телно осветление;
4. помещенията за съхраняване на радиоак-
тивните вещества да са с един вход/изход, защи-
тен с метална врата със секретна кодова брава,
и да са оборудвани със сигнално-охранителна
техника;
5. прозорците, капандурите, колекторите,
през които може да се проникне в помещенията
и лабораториите, да са защитени с метални
решетки;
6. съхраняване на радиоактивните вещества
в неподвижно закрепени метални шкафове и
каси със секретни заключващи устройства.
(2) Лицензиантът или титулярят на разре-
шение за използване или съхраняване на ради-
оактивни вещества от категории III и IV е длъ-
жен да осигури оборудването на уредите за тех-
нологичен контрол, монтирани в производст-
вени помещения с технически средства, въз-
препятстващи нерегламентиран демонтаж.
Чл. 42. За осигуряване на физическата защита
на радиоактивни вещества в зависимост от тях-
ната категория лицензиантът или титулярят на
разрешение е длъжен да предприеме и адми-
нистративните и техническите мерки съгласно
приложение № 2.
Г л а в а  ч е т в ъ р т а
ФИЗИЧЕСКА ЗАЩИТА ПРИ ПРЕВОЗ НА
ЯДРЕН МАТЕРИАЛ ИЛИ РАДИОАКТИВНИ
ВЕЩЕСТВА
Раздел I
Общи изисквания при превоз на ядрен
материал
Чл. 43. (1) Нивото на физическа защита на
ядрените съоръжения се определя основно от
категорията на ядрения материал и от проект-
ната заплаха.
(2) Оценката на проектната заплаха се из-
вършва за всеки конкретен превоз от компе-
тентните органи на Министерството на вътреш-
ните работи и се предоставя на председателя на
Агенцията за ядрено регулиране и на титуляря
на разрешение.
Чл. 44. (1) При всеки превоз на ядрен мате-
риал титулярят на разрешение определя отго-
ворно длъжностно лице по физическата защи-
та при превоза и му предава:
1. писмени инструкции относно действията
на персонала при нормални условия и при из-
вънредни ситуации;
2. списък на лицата, имащи право на достъп
до ядрения материал по време на превоза;
3. списък на лицата, които ще приемат ядре-
ния материал, номерата на личните им доку-
менти и друга информация, позволяваща на пер-
сонала на изпращача, участващ в предаването,
еднозначно да установи правото на получателя
да получи товара;
4. план за действие при извънредни ситуации.
(2) Отговорното длъжностно лице по физи-
ческата защита на превоза:
1. преди натоварването на ядрения матери-
ал и преди началото на превоза извършва оглед
на превозното средство и проверява за наличи-
ето на странични устройства, предмети или
неправомерни действия, които могат пряко или
косвено да създадат опасност за ядрения мате-
риал или превозното средство;
2. непрекъснато наблюдава и анализира об-
становката за наличието на промени или обс-
тоятелства, представляващи опасност за сигур-
ността на ядрения материал или на персонала,
участващ в превоза;
3. оценява степента на възникналата опас-
ност или заплаха за ядрения материал;
4. уведомява за опасността персонала, учас-
тващ в превоза, а при необходимост—и центъ-
ра за транспортен контрол;
5. ръководи персонала за физическа защита
съгласно инструкциите за действие при нормал-
ни условия и при извънредни ситуации.
Чл. 45. (1) За осигуряване на физическата
защита превозът на ядрен материал се извърш-
ва по предварително изготвен и съгласуван план.
(2) За целите на физическата защита при
изготвянето на плана по ал. 1 се отчитат след-
ните изисквания:
1. времетраенето на превоза е сведено до
минимално възможното;
2. броят на претоварванията от едно транс-
портно средство на друго, както и времето за
престой са сведени до минимум;
3. маршрутът на превоза осигурява макси-
мални възможности за постоянно наблюдение
при съпровождане на товара, като са избегнати
маршрути с интензивен трафик, както и преми-
наването през места с повишен риск от възник-
ване на извънредни ситуации.
(3) Планът по ал. 1 задължително съдържа:
1. вида, изотопния състав, количеството и
активността на ядрения материал;
2. данни за изпращача, получателя и пре-
возвача;
3. график и варианти за маршрутите на прево-
за по време и място на товарене, разтоварване,
евентуално претоварване и планиран престой;
4. разпределението на задачите и отговор-
ностите по осигуряване на физическата защита
на ядрения материал при превоза;
5. отговорните лица за физическата защита;
6. силите и средствата за физическа защита;
7. вида на превозните средства;
8. организацията на комуникациите между
техническия персонал, персонала за физичес-
ката защита, получателя и изпращача;
9. процедурите за действие и взаимодейст-
вие, както и за информиране и оповестяване
при извънредни ситуации.
(4) Маршрутите на превоза, графиците за
тяхното осъществяване и редът за обмен на
информация по ал. 3 се обособяват като прило-
жения към плана и се предоставят и ползват
само от лицата, които организират, извършват,
осигуряват или контролират физическата защи-
та на превоза.